రమణ్‌దీప్ సింగ్

రమణ్‌దీప్ సింగ్ (జననం 13 ఏప్రిల్ 1997) దేశీయ క్రికెట్‌లో పంజాబ్ తరపున, ఇండియన్ ప్రీమియర్ లీగ్‌లో కోల్‌కతా నైట్ రైడర్స్ తరపున ఆడే భారతీయ క్రికెటర్. రమణ్‌దీప్ 2024లో ఇండియన్ ప్రీమియర్ లీగ్‌ గెలిచిన కోల్‌కతా నైట్ రైడర్స్ జట్టులో సభ్యుడు.

రమణ్‌దీప్ సింగ్ 2016–17 ఇంటర్ స్టేట్ ట్వంటీ-20 టోర్నమెంట్‌లో పంజాబ్ తరపున ట్వంటీ20లో అరంగేట్రం చేశాడు. ఆయన 2019 అక్టోబర్ 5న లిస్ట్ ఏ లో, 2019–20 విజయ్ హజారే ట్రోఫీలో పంజాబ్ తరపున అరంగేట్రం చేశాడు. రమణ్‌దీప్ 2020  ఫిబ్రవరి 12న తన ఫస్ట్-క్లాస్ అరంగేట్రం చేశాడు. ఆయన ఫిబ్రవరి 2022లో, 2022 ఇండియన్ ప్రీమియర్ లీగ్ టోర్నమెంట్ కోసం జరిగిన వేలంలో ముంబై ఇండియన్స్ అతన్ని కొనుగోలు చేసింది. ఆయన 2024 నవంబర్ 13న భారతదేశం తరపున తన టీ20ఐ  అరంగేట్రం చేశాడు.

రమణ్‌దీప్ సింగ్ తన తొలి టీ20 మ్యాచ్‌లో మొదటి బంతికే సిక్స్ కొట్టిన రెండవ భారత బ్యాట్స్‌మన్‌గా నిలిచాడు.

 మూలాలు 

వర్గం:భారతీయ క్రికెట్ క్రీడాకారులు
వర్గం:1997 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు